Pundurplanēta

Pundurplanēta ir liels lodveida debess ķermenis, kas riņķo ap zvaigzni (Saules sistēmā ap Sauli), bet nav pietiekoši liels, lai ar savu gravitācijas lauku attīrītu savu orbītu no mazākiem ķermeņiem. Jēdzienu pieņēma 2006. gada augustā, 26. Starptautiskās Astronomijas savienības asamblejā. Pēc tā ieviešanas Plutons zaudēja planētas statusu, kas tam bija 76 gadus. Saules sistēmā pieci objekti ir atzīti par pundurplanētām — Plutons, Cerera, Haumeja, Makemake un Erīda. Ir diskusijas par pundurplanētas statusa piešķiršanu vēl dažiem Saules sistēmas objektiem. Izņemot Cereru, pundurplanētas ir Transneptūna objekti.

 Pundurplanētas definīcija 
Par pundurplanētām uzskata debess ķermeņus, kuri atbilst šādiem kritērijiem:
 objekts riņķo ap zvaigzni (ap Sauli);
 tas ir pietiekami liels, lai sava gravitācijas spēka ietekmē būtu izveidojies lodveida objekts;
 tās orbīta nav attīrīta no citiem objektiem;
 objekts nav dabiskais pavadonis.

 Pundurplanētas saraksts 
Pie šīs grupas pieder pieci objekti:
 Pundurplanēta Atrašanās vieta Orbitālais rādiuss (au) Apriņķojuma periods (a) Diametrs (km) Masa ( kg) Pavadoņu skaits Atklāšana Cerera Asteroīdu josla 2,77 4,6 950,6±3 0,94 0 1801. gadā Plutons Koipera josla 39,48 248,09 2306±20 13,05 5 1930. gadā Haumeja 43,13 283,28 1240±70 4,01±0,04 2 2003. gadā Makemake 45,79 309,9 1430±14 ≈ 3 1 2005. gadā Erīda Izkliedētais disks 67,67 557 2326±12 16,7 1 2003. gadā

 Potenciālās pundurplanētas 
SešasHow many dwarf planets are there in the outer solar system? (updates daily) vēl neapstiprinātas, bet iespējamas pundurplanētas ir:
 Orks
 Kvavars
 Gunguns
 Sedna
 307261 Máni
 Salacija

 Jēdziena vēsture 
1930. gadā astronoms Klaids Tombo atklāja Plutonu, kas kļuva par Saules sistēmas devīto planētu. Kopš 1992. gada tiek atklāti vēl dažnedažādi objekti, kas riņķo ap Sauli, un atrodas tālāk par Plutonu. 2003. gadā atklāja Erīda, kas pēc izmēriem ir lielāka par Plutonu. Tās pastāvēšanu apstiprināja 2005. gada janvārī un sākotnēji pasludināja par Saules sistēmas desmito planētu. Pēc šī atklājuma astronomu vidū sākās debates, vai Saules sistēmā ir vēl lieli objekti, cik daudz tie ir, vai tos visus uzskatīt par planētām.

 26. Starptautiskās Astronomijas savienības Ģenerālajā asamblejā precizēja planētas definīciju, kā rezultātā Plutons tai vairs neatbilda. Tāpēc nācās Plutonu “pazemināt”, ieviešot pundurplanētas jēdzienu.

 Atsauces 

 Ārējās saites